ઊંચી કેડરના પોલીસ અધિકારીનો પોતાને અત્યંત ગમતો ગણવેશ એ પહેરવા જતો હતો ને ફોનની ઘંટડી રણકી ઊઠી હતી. એણે કૉર્ડલેસ ઊઠાવ્યો. સામે છેડે એના પરમ શુભચિંતક ફ્રેન્ડ, ફિલૉસોફર અને ગાઇડ એવા ફાધર લેન્સી લોબો બોલી રહ્યા હતા, ‘તારાં માતુશ્રીનો સ્વર્ગવાસ થયો છે. એમની અંતિમ ઇચ્છા હતી કે તું જ એમની માટી વાળે. જીપ લઈને નીકળે તો સાંજના ચારેક વાગ્યા સુધીમાં પહોંચી જઈશ. ગોડ બ્લેસ યુ માય ડિયર સન. માય ડીપ સિમ્પથી વીથ યુ. એઝ સૂન એઝ પોસિબલ રીચ ધેર!’